[{"text_idx": "#000003", "text": "Tallinna linnavalitsus kiitis heaks 1,14-miljardise eelarve"}, {"text_idx": "#000004", "text": "Tallinna linnavalitsus Autor/allikas: Priit Mu\u0308rk/ERR"}, {"text_idx": "#000005", "text": "Tallinna linnavalitsus kiitis kolmapa\u0308eval heaks 1,14 miljardi euro suuruse eelarve. Investeeringute maht va\u0308heneb, lisaraha saavad lasteaia- ja koolitoit ja linnato\u0308o\u0308tajate palgafond."}, {"text_idx": "#000007", "text": "Investeeringuteks na\u0308eb linn tuleval aastal ette 217,6 miljonit eurot, mis on u\u0308le 50 miljoni euro va\u0308hem kui ta\u0308navu. Linnapea Mihhail Ko\u0303lvarti so\u0303nul peab kriisi ajal keskenduma rohkem inimeste aitamisele kui investeeringutele ja investeerimismahu va\u0308hendamine on teadlik valik."}, {"text_idx": "#000008", "text": "\"La\u0308htume sellest, et ja\u0308rgmisel aastal ehitusturg peaks stabiliseeruma ja loodame, et hinnad la\u0308hevad mo\u0303nevo\u0303rra alla. Kui seda ei juhtu, hinnad on laes vo\u0303i hakkavad kasvama, oleme valmis investeeringumahtu va\u0308hendama. See on signaal ka ehitusturule \u2013 kui hinnad ei stabiliseeru, ei la\u0308he me nendega kaasa,\" u\u0308tles linnapea Mihhail Ko\u0303lvart."}, {"text_idx": "#000009", "text": "Linnapea ma\u0308rkis, et Tallinn on siiski valmis investeerima, prioriteediks on haridusasutused ja teed."}, {"text_idx": "#000010", "text": "\"Ko\u0303ige suuremad projektid, millega alustame on U\u0308lemiste terminali ja Vanasadama vahelise trammitee ehitusto\u0308o\u0308d. Pole midagi teha, see ta\u0308hendab ja\u0308llegi ummikuid kesklinnas, aga seda va\u0308ltida ei saa,\" u\u0308tles ta. Samuti on tuleval aastal kavas Peterburi tee projekteerimine ning Liivalaia ja Tulika ta\u0308navate projekteerimine."}, {"text_idx": "#000012", "text": "Linn suunab raha ka to\u0308o\u0308tajate palgato\u0303usu jaoks. \"Kui riik to\u0303stab palkasid kultuurito\u0308o\u0308tajatele ja haridusto\u0308o\u0308tajatele, siis loomulikult sama ootus tekib ka omavalitsuse to\u0308o\u0308tajatele,\" u\u0308tles Ko\u0303lvart."}, {"text_idx": "#000014", "text": "Tuleval aastal katsetab linn o\u0308o\u0308busse, algab filmilinnaku rajamine"}, {"text_idx": "#000017", "text": "Eelarve na\u0308eb ette raha ka filmilinnaku rajamiseks. \"Tallinna linn annab linnale kuuluvale aktsiaseltsile Tallinna to\u0308o\u0308stuspargid laenu, et filmilinnak ehitada,\" ra\u0308a\u0308kis Oja. Oja avaldas lootust, et filmilinnaku sarikapidu vo\u0303iks pidada juba tuleval su\u0308gisel."}, {"text_idx": "#000018", "text": "Linna 2023. aasta tulude u\u0308ldmahuks kavandatakse 967 miljonit eurot, millest maksutulud moodustavad 68,7 protsenti. Linna suurim tuluallikas on u\u0308ksikisiku tulumaks summas 624,7 miljonit eurot ehk 6,6 protsenti rohkem kui 2022. aastaks prognoositud. Riigilt ja muudelt institutsioonidelt saadavaid toetusi prognoositakse 171,7 miljonit eurot, linna asutuste kaupade ja teenuste mu\u0308u\u0308gist saadavat tulu 96,7 miljonit eurot, maamaks 25,4 miljonit eurot ja saadavat va\u0308lisrahastust 22,1 miljonit eurot."}, {"text_idx": "#000019", "text": "Investeeringute finantseerimiseks kavandab linn 2023. aastal vo\u0303tta kuni 90 miljonit eurot laenu, mille ja\u0308rel ulatuks tuleva aasta lo\u0303puks linna arvestuslik netovo\u0303lakoormus 30 protsendini. Samuti suunatakse eelarve kulutuste katteks varasematel aastatel kogutud reservidest kuni 76,6 miljonit eurot."}, {"text_idx": "#000020", "text": "Linnavalitsus saatis eelarve kolmapa\u0308eval menetlemiseks Tallinna linnavolikogule."}, {"text_idx": "#000021", "text": "Abilinnapea: Tallinna filmilinnaku hind on to\u0303usnud, aga ja\u0308tkame plaaniga"}, {"text_idx": "#000022", "text": "Tallinna linnavalitsus kiitis heaks 46,5-miljonise lisaeelarve"}, {"text_idx": "#000023", "text": "Vo\u0303imuliit Tallinna haiglale raha ei kavanda, sest fookus on julgeolekul"}, {"text_idx": "#000030", "text": "Iduettevo\u0303tetega maailma vallutama: Eesti innovatsiooni ja teadmussiirde eripa\u0308rad"}, {"text_idx": "#000032", "text": "Klassikaraadio ootab muusikaso\u0303pru viktoriini lahendama"}, {"text_idx": "#000037", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000041", "text": "So\u0303ja 583. pa\u0308ev: Briti armee juhi so\u0303nul hoiab Ukraina so\u0303jas initsiatiivi"}, {"text_idx": "#000048", "text": "Pu\u0308hapa\u0308ev tuleb tuuline ja kohati on oodata hoovihma"}, {"text_idx": "#000056", "text": "Ta\u0308nu soojale septembrile saavad inimesed ku\u0308ttekulusid kokku hoida"}, {"text_idx": "#000058", "text": "Haapsalu linnavalitsuse uue hoone ehitamine ja vana lammutamine vo\u0303ib maksta kuni viis miljonit eurot"}, {"text_idx": "#000062", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000063", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]